CELEX: 32019R0260
Language: fi
Date: 2019-02-14 00:00:00
Title: Komission täytäntöönpanoasetus (EU) 2019/260, annettu 14 päivänä helmikuuta 2019, täytäntöönpanoasetuksen (EU) N:o 180/2014 muuttamisesta siltä osin kuin on kyse perinteisten kauppavirtojen volyymeista tiettyjen unionin syrjäisimpien alueiden ja Yhdistyneen kuningaskunnan välillä

15.2.2019   
               
               
                  FI
               
               
                  Euroopan unionin virallinen lehti
               
               
                  L 44/1
               
            
         KOMISSION TÄYTÄNTÖÖNPANOASETUS (EU) 2019/260,
         annettu 14 päivänä helmikuuta 2019,
         täytäntöönpanoasetuksen (EU) N:o 180/2014 muuttamisesta siltä osin kuin on kyse perinteisten kauppavirtojen volyymeista tiettyjen unionin syrjäisimpien alueiden ja Yhdistyneen kuningaskunnan välillä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä ja neuvoston asetuksen (EY) N:o 247/2006 kumoamisesta 13 päivänä maaliskuuta 2013 annetun Euroopan parlamentin ja neuvoston asetuksen (EU) N:o 228/2013 (1) ja erityisesti sen 14 artiklan,
         sekä katsoo seuraavaa:
         
                     (1)
                  
                  
                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan tai, jollei sopimusta ole, kahden vuoden kuluttua mainitusta ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.
                  
               
                     (2)
                  
                  
                     Neuvottelijoiden välillä sovittu erosopimus sisältää järjestelyjä, joiden mukaisesti unionin oikeutta sovelletaan Yhdistyneeseen kuningaskuntaan ja Yhdistyneessä kuningaskunnassa sen päivän jälkeen, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa. Jos erosopimus tulee voimaan, komission täytäntöönpanoasetusta (EU) N:o 180/2014 (2) sovelletaan Yhdistyneeseen kuningaskuntaan ja Yhdistyneessä kuningaskunnassa siirtymäkauden ajan mainitun sopimuksen mukaisesti ja sen soveltaminen päättyy siirtymäkauden päättyessä.
                  
               
                     (3)
                  
                  
                     Täytäntöönpanoasetuksen (EU) N:o 180/2014 15 artiklan 1 kohdassa säädetään toimijoiden mahdollisuudesta viedä perinteisen kaupan tai alueellisen kaupan puitteissa ja lähettää perinteisen kaupan puitteissa asetuksen (EU) N:o 228/2013 10 artiklassa tarkoitetun erityisen hankintajärjestelmän soveltamisalaan kuuluvia raaka-aineita sisältäviä jalostettuja tuotteita. Jalostajat, jotka aikovat viedä tai lähettää kyseisiä tuotteita tällaisessa tarkoituksessa, voivat tehdä sen täytäntöönpanoasetuksen (EU) N:o 180/2014 liitteissä II–V vahvistettujen vuosittaisten määrien rajoissa. Luettelo kolmansista maista, joihin kyseisiä tuotteita voidaan viedä, on mainitun asetuksen liitteessä VI.
                  
               
                     (4)
                  
                  
                     Jotta vältettäisiin perinteisten kauppavirtojen mahdolliset häiriöt asianomaisten syrjäisimpien alueiden ja Yhdistyneen kuningaskunnan välillä, kyseisten nykyisin Madeiralta ja Kanariansaarilta Yhdistyneeseen kuningaskuntaan jäsenvaltiona lähetettävien jalostettujen tuotteiden volyymit olisi ilmaistava vientinä kolmansiin maihin täytäntöönpanoasetuksen (EU) N:o 180/2014 liitteissä III ja IV. Lisäksi Yhdistyneeseen kuningaskuntaan olisi viitattava kolmantena maana kyseisen asetuksen liitteessä VI.
                  
               
                     (5)
                  
                  
                     Sen vuoksi täytäntöönpanoasetusta (EU) N:o 180/2014 olisi muutettava.
                  
               
                     (6)
                  
                  
                     Neuvoston asetuksen (ETY, Euratom) N:o 1182/71 (3) 4 artiklan 3 kohdan mukaisesti säädösten tietyksi päivämääräksi vahvistettu soveltamisen päättyminen tapahtuu tuota päivämäärää vastaavan päivän viimeisen tunnin kuluttua umpeen. Tätä asetusta olisi sen vuoksi sovellettava sitä päivää seuraavasta päivästä, jona täytäntöönpanoasetuksen (EU) N:o 180/2014 soveltaminen Yhdistyneeseen kuningaskuntaan ja Yhdistyneessä kuningaskunnassa lakkaa.
                  
               
                     (7)
                  
                  
                     Tässä asetuksessa säädetyt toimenpiteet ovat suorien tukien komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 180/2014 liitteet III, IV ja VI tämän asetuksen liitteen mukaisesti.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan sitä päivää seuraavasta päivästä, jona täytäntöönpanoasetusta (EU) N:o 180/2014 lakataan soveltamasta Yhdistyneeseen kuningaskuntaan ja Yhdistyneessä kuningaskunnassa.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 78, 20.3.2013, s. 23.
         
            (2)  Komission täytäntöönpanoasetus (EU) N:o 180/2014, annettu 20 päivänä helmikuuta 2014, unionin syrjäisimpien alueiden hyväksi toteutettavista maatalousalan erityistoimenpiteistä annetun Euroopan parlamentin ja neuvoston asetuksen (EU) N:o 228/2013 soveltamista koskevista säännöistä (EUVL L 63, 4.3.2014, s. 13).
         
            (3)  Neuvoston asetus (ETY, Euratom) N:o 1182/71, annettu 3 päivänä kesäkuuta 1971, määräaikoihin, päivämääriin ja määräpäiviin sovellettavista säännöistä (EYVL L 124, 8.6.1971, s. 1).
      
      
         
            LIITE
            Muutetaan täytäntöönpanoasetuksen (EU) N:o 180/2014 liitteet III, IV ja VI seuraavasti:
            
                        1)
                     
                     
                        muutetaan liitteessä III oleva Madeiraa koskeva taulukko seuraavasti:
                        
                                    a)
                                 
                                 
                                    korvataan nimikkeitä 1905 ja 2009 sekä alanimikkeitä 2202 10 ja 2202 90 koskevat rivit seuraavasti:
                                    
                                                ”1905 
                                             
                                             
                                                116 100 
                                             
                                             
                                                400
                                             
                                          
                                                2009 
                                             
                                             
                                                *13 480 
                                             
                                             
                                                *20
                                             
                                          
                                                2202 10 
                                                2202 90 
                                             
                                             
                                                752 100 
                                             
                                             
                                                42 900 ”
                                             
                                          
                              
                                    b)
                                 
                                 
                                    korvataan nimikettä 2208 koskeva rivi seuraavasti:
                                    
                                                ”2208 
                                             
                                             
                                                *24 800 
                                             
                                             
                                                *31 200 ”
                                             
                                          
                              
                  
                        2)
                     
                     
                        korvataan liitteessä IV olevassa taulukossa oleva alanimikettä 1704 90 koskeva rivi seuraavasti:
                        
                                    ”1704 90 
                                 
                                 
                                    417 500 
                                 
                                 
                                    229 000 ”
                                 
                              
                  
                        3)
                     
                     
                        korvataan liitteessä VI oleva Azoreita ja Madeiraa koskeva teksti seuraavasti:
                        ”Kolmannet maat, joihin jalostettujen tuotteiden vienti Azoreilta ja Madeiralta suuntautuu alueellisen kaupan puitteissa
                        
                        Angola, Guinea-Bissau, Etelä-Afrikka, Kanada, Kap Verde, Marokko, Mosambik, Yhdistynyt kuningaskunta, Yhdysvallat ja Venezuela”.